Teleprinter (Teletayp). Teleprinter (ing. teletype, TTY) — oddiy elektr kanali (odatda bir juft sim) orqali ikki abonent oʻrtasida matnli xabarlarni uzatish uchun qoʻllaniladigan elektromexanik bosib chiqarish mashinasi. Eng ilgʻor teleprinterlar toʻliq elektron qurilmalar boʻlib, printer oʻrnida displeydan foydalanadi. Aksariyat teleprinterlarda 5-bitli Bodo kodidan (ITA2 nomi bilan ham tanilgan) foydalanilgan, bu kod ishlatiladigan belgilar sonini 32 tagacha cheklagan. Biroq, unga boshqaruv belgilari kiritsa, axborot tarkibini oshirish osonlashadi. Masalan, SSSRda belgilar soni 79 ta boʻlgan. Tarixi. Teleprinterlarning rivojlanishi Pavel Shilling, Boris Yakobi, Royal Xaus (ing.)rus., Devid Xyuz, Edvard Klyaynshmidt (ing.)rus., Charlz Kram (ing.)rus., Emil Bodo va Frederik Krid (ing.)rus.kabi muhandislarning bir qator ixtirolari bilan bogʻliq. 1870-yillarda teleprinter uskunasi yaratilgunga qadar, matnni joʻnatishda yozuvlar simlar orqali uzatiladigan tiker mashinalaridan foydalanilgan. Birja maʼlumotlarini telegraf simlari orqali tiker mashinasiga yuborish uchun maxsus ishlab chiqilgan telegraf mashinasi ishlatilgan. Qoʻllanilishi. „Teleks“ (ing.)(rus.„Set Telek“s, Telex network) global tarmogʻi 1920-yillarda yaratilgan va 20-asrning aksariyat qismida biznes aloqalarda ishlatilgan. Tarmoq hanuzgacha baʼzi mamlakatlar tomonidan logistika, yangiliklar, banklararo hisob-kitoblar, quruqlikdagi aviatsiya aloqalari va harbiy qoʻmondonlik kabi sohalarda foydalaniladi. 1970-yillarning boshlariga qadar „qaynoq liniya“ deb nomlanuvchi teleprinterlar yordamida AQSh prezidenti va SSSR rahbariyati oʻrtasida xabarlar almashilgan. Hisoblash texnologiyalari taraqqiyot davrining dastlabki bosqichida baʼzi kompyuterlar (masalan, LGP-30) axborotni kiritish va chiqarish uchun teleprinterlardan foydalangan. Birinchi interaktiv kompyuter terminallari sifatida ham teleprinterlardan foydalanilgan. Ularda video displeylarning yoʻqligi sababli foydalanuvchilar maxsus belgi — maʼlumot kiritish taklifini olgandan soʻng buyruqlarni yozishi kerak boʻlgan. Matn terminallari, topshiriq va buyruqlar interfeysi va hatto maʼlumotlar qatori, matn koʻrinishidagi maʼlumotlar umuman matnli fayllar shu tariqa paydo boʻlgan. 1990-yillarning oʻrtalarida garchi radio havaskorlari hali ham zamonaviy kompyuterlar, planshet va smartfonlarda zarur dasturiy taʼminot sifatida 1940-1950-yillarda ishlab chiqarilgan teleprinterlardan foydalanishiga qaramay mazkur uskunaning mashhurligi keskin pasayib ketdi. Yangilik va xabarlarni oʻz ichiga olgan matnlarni masofadan uzatishda alohida ajratilgan sim juftlarini talab qiladigan teleprinterlar zamonaviy taraqqiyot davrida faks, shaxsiy kompyuterlar, yuqori tezlikdagi tarmoqlar va Internet bilan almashtirildi.